Diari Oficial de la Generalitat Valenciana


Sumari del DOGV 4730, del 13-04-2004 (2004/2591)

ACORD de 5 de novembre de 2003, de la Comissió Territorial d'Urbanisme de València, relatiu a l'homologació i pla de reforma interior UE3 l'Estació de l'Alcúdia de Crespins.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2591


Data del document
:   05-11-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcúdia de Crespins, l'
    * pla d'urbanisme

ACORD de 5 de novembre de 2003, de la Comissió Territorial d'Urbanisme de València, relatiu a l'homologació i pla de reforma interior UE3 l'Estació de l'Alcúdia de Crespins. [2004/X2591]
  
En relació amb l'expedient remés per l'Ajuntament de l'Alcúdia de Crespins, referit a l'homologació i pla de reforma interior de la unitat d'execució núm. 3 àrea de repartiment l'estació, s'informa el següent:
  
Antecedents de fet
  
Primer. Mitjançant acord plenari de 15 d'abril del 2003, l'Ajuntament de l'Alcúdia de Crespins va aprovar provisionalment el document d'homologació i pla de reforma interior de la unitat d'execució núm. 3, àrea de repartiment l'estació.
  
L'anunci d'informació pública es va inserir en el DOGV núm. 4272, de 17.6.2002, i en el periòdic Las Provincias del dia 25.6.2002.
  
Segon. El projecte té per objecte delimitar una unitat d'execució en sòl urbà d'ús residencial i l'obertura d'un vial al mig de l'illa D-19 de 7.560 m², de forma que es creen dues subparcel·les de 3.122'60 i 3.443'20 m². No hi ha increment d'aprofitament ni es desafecta sòl d'ús públic. A més, es procedeix a la concreció de les alineacions de l'ordenació detallada, aprofitant l'alçament topogràfic de l'àrea afectada. L'aprofitament tipus es manté en 3'1554 m²t/m²s, equivalent a 3'160922 previst en les normes subsidiàries.
  
Les dades més significatives de l'actuació són les següents:
  
Superfície edificable 12.509,20 m²
  
Xarxa viària 5.776,13 m²
  
Zona verda 1.722,75 m²
  
Total 20.133,82 m²
  
Tercer. Durant la tramitació municipal, es va presentar una al·legació que va ser resolta en l'acord plenari.
  
Quart. La Comissió Informativa de la Comissió Territorial d'Urbanisme de València, en sessió celebrada el 31 d'octubre del 2003, va emetre informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments jurídics
  
Primer. La tramitació ha sigut correcta, conforme al que estableix l'article 52 i concordants de la Llei Reguladora de l'Activitat Urbanística (LRAU).
  
Segon. La documentació està completa a l'efecte del que preveu l'article 27-E de la LRAU.
  
Tercer. L'Alcúdia de Crespins disposa de normes subsidiàries aprovades per la Comissió Territorial d'Urbanisme en sessió del dia 18 d'abril de 1995.
  
Quart. La proposta es fonamenta en l'article 118 del Reglament de planejament de la Comunitat Valenciana, segons el qual ?mitjançant Pla de Reforma Interior poden esmenar-se les insuficiències d'un Pla General que no haja delimitat unitat d'execució per a terrenys l'adequada urbanització dels quals convinga realitzar mitjançant actuacions integrades pel fet de ser tècnicament impossible o inadequat efectuar-ho mitjançant actuació aïllada?.
  
D'altra banda, el nou vial que divideix l'illa D-19 es justifica per la necessitat de corregir una profunditat edificable excessiva que en la pràctica inviabiliza el seu desenvolupament.
  
Cinqué. S'observa, no obstant això, un error en el caixetí de la parcel·la D-19, que s'identifica com ZV, quan és una parcel·la edificable. Es tracta d'un error de grafisme que ha de ser esmenat.
  
Sisé. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva del planejament urbanístic de municipis de menys de 50.000 habitants, de conformitat amb el que preveu els articles 9 i 10 del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en sessió celebrada el 5 de novembre del 2003, acorda:
  
Aprovar definitivament l'homologació i Pla de reforma interior de la unitat d'execució núm. 3 l'Estació de las Normes Subsidiàries de l'Alcúdia de Crespins, si bé abans de publicar l'acord el Servei Territorial haurà de comprovar que s'ha esmenat l'error indicat en el fonament jurídic cinqué.
  
Amb data 12 de novembre de 2003, els serveis tècnics de la Comissió Territorial d'Urbanisme examinen la documentació presentada per l'Ajuntament de l'Alcúdia de Crespins, i es considera esmenat l'error indicat en el Fonament Jurídic Cinqué.
  
Contra el present acord, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 5 de novembre de 2003.- El secretari de la Comissió Territorial d'Urbanisme: Alvaro Aleixandre Ortí.